Riho Lahi

Riho Lahi (kuni 1938. aastani Richard-Heinrich Lahi; 14. oktoober (vkj) / 27. oktoober 1904 Võhma, Palmse vald, Kadrina kihelkond, Virumaa – 23. aprill 1995 Rakke, Lääne-Viru maakond) oli eesti õpetaja, kirjanik ja karikaturist. Ta kasutas pseudonüümi Kihva Värdi. Tema isa oli sepp Aaspere vallast. Ta õppis aastatel 1913–1916 Piira vallakoolis, 1917–1918 Tallinna 8. algkoolis, 1919–1921 Rakvere 2. algkoolis ja 1921–1927 Rakvere Õpetajate Seminaris. Töötas õpetajana 1927–1928 Narva 3. algkoolis. 1928–1929 teenis aega kaitseväes 2. suurtükiväegrupis side alal. Hiljem viibis ka kordusõppustel, kus ülendati allohvitseriks. Pärast ajateenistust töötas 1929–1931 Kavastu valla Varnja algkoolis, 1931–1934 Palmse valla Võsu algkoolis. Oli 1934–1938 Aaspere valla Võipere algkooli juhataja. Õpetas 1938–1940 Tartu 3. algkoolis, 1940–1941 Tartu 4. algkoolis. 1941–1944 õpetas Tartu 1. algkoolis. 1944–1955 oli ta joonistamisõpetaja Rakvere pedagoogilises koolis, 1955–1962 Tartus. 1960–1965 toimetas ajalehes Edasi huumorinurka "Herilane". Aastatel 1938–1940 oli Noorte Kotkaste noortejuhtide ajakirjade Kotkas ja Noor Kotkas toimetaja, pärast maailmasõda ajalehe Edasi toimetaja 1956–1965, ajakirja Eesti Loodus toimetaja 1968–1988. 24. mail 1952 loodi tema eestvõttel Eesti NSV Ajakirjanike Liidu Tartu satiirisektsioon, mis ühendas 30 karikaturisti ja humoristi tegevusi. Ta tegi ka eksliibriseid, 2014. aastal võis tema töid näha näitusel Rakke Muuseumis. Tema viimased eluaastad möödusid Rakkes. Ta on maetud Ao kalmistule. "Kotkapoeg Agu kirjad : vanemaile, õpetajaile ja kaaslasile" koos tema enda illustratsioonidega. Seda raamatut kingiti 1937. aastal vabariigi aastapäeva puhul kõigile noorkotkaile. Noorte Kotkaste Peastaap 1937; kordustrükk Noorte Kotkaste Peastaabi kirjastus 1991 "Töö vihikuga". Eesti NSV Haridusministeerium. 1959 "Kirjatehnika". (Eesti Riiklik Kirjastus. 1956. 2. trükk Valgus. 1966 "Kihva Värdi kiusujutud". EKP Keskkomitee Kirjastus. 1968 "Kirjaleht". Valgus. 1972 "Ühepajatoit Rakvere moodi". Eesti Raamat. 1972 "KV tegutseb". EKP Keskkomitee Kirjastus. 1975 "Kihva Värdi läheb objektile". Eesti Raamat. 1976 "Vanaisa jutud". Perioodika. 1976 "Värdi". Eesti Raamat. 1980, 2. trükk 1984 "Kohtumised". Eesti Raamat. 1988 "Taadi piip". Eesti Raamat. 1988 "Õunapuu". Eesti Raamat 1990 Kalju Lomp – "Nalinõnna" satiirikogumik – humoreskid Harry Abel, Silver Alev, Riho Lahi, Kalju Lomp, Toivo Pruunsild, Georg Sepp, Juhan Sookas, Jaak Tobre, Sulev Uus; karikatuurid joonistasid Harri Kõiva, Raimo Sule ja Harris Raudam. Eesti Ajakirjanike Liidu Tartu satiirisektsiooni väljaanne, Eesti Raamat. 1990. 176 lk "Põrgut oleks vaja!". Helipilt. 1993 “Kihva Värdi elu ja seiklused” (I – 1993, II – 1995, III – käsikirjas, mille katkend avaldati 30. oktoobri 2004 Virumaa Teatajas), Riho Lahi eluraamat, mis oli tema enda poolt loetud linti ja Kalju Lombi poolt pandud kirja Raimu Hanson (24. märts 2007). "Herilasemesi maitses mõnikord mõru". Postimees. Vaadatud 9. septembril 2017. Raimu Hanson (25. mai 2012). "Herilase aegadest". Postimees. Vaadatud 09.09.2017. Kalju Lillepuu (27. oktoober 2004). "Kultuur: Kirjanik Riho Lahi - sada aastat üllatusi". Virumaa Teataja. Vaadatud 9. septembril 2017. Ants Haljamaa. "Lahi, Riho". // Eesti kirjarahva leksikon. Tallinn 1995. Lk 266 Haud Ao kalmistul